b'\n_START_ARTICLE_\nDavid Blunkett\n_START_PARAGRAPH_\nDavid Blunkett (s. 6. kes\xc3\xa4kuuta 1947) on brittil\xc3\xa4inen ty\xc3\xb6v\xc3\xa4enpuolueen poliitikko. H\xc3\xa4n on ollut maansa parlamentin j\xc3\xa4sen Sheffield Brightsiden vaalipiirin edustajana vuodesta 1987._NEWLINE_Blunkett on ollut syntym\xc3\xa4st\xc3\xa4\xc3\xa4n sokea. H\xc3\xa4n k\xc3\xa4vi sokeiden kouluja ja sai my\xc3\xb6hemmin opiskelupaikan Sheffieldin yliopistosta. H\xc3\xa4net valittiin vuonna 1970 Sheffieldin kaupunginvaltuustoon. _NEWLINE_Blunkett eteni poliittisella urallaan ja tuli vuoden 1987 vaaleilla valituksi parlamenttiin. H\xc3\xa4nest\xc3\xa4 tuli Britannian historian ensimm\xc3\xa4inen sokea ministeri vuonna 1997, jolloin h\xc3\xa4n nousi maansa opetusministeriksi. Blunkettilla on sittemmin ollut kaksi ministeriytt\xc3\xa4, mutta h\xc3\xa4n on joutunut eroamaan kummastakin. _NEWLINE_Blunkettilla oli kolme poikaa vaimonsa kanssa, josta h\xc3\xa4n erosi 1990. Vuonna 2004 nousi kohu, kun Blunkett v\xc3\xa4itti olevansa Kimberly Quinnin 2-vuotiaan William-pojan is\xc3\xa4. DNA-testi vahvisti v\xc3\xa4itteen. Quinnin toisen pojan Lorcanin is\xc3\xa4 ei kuitenkaan ollut Blunkett. _NEWLINE_Blunkett joutuu k\xc3\xa4ytt\xc3\xa4m\xc3\xa4\xc3\xa4n opaskoiria, joita h\xc3\xa4nell\xc3\xa4 ovat "Ruby", "Teddy", "Offa", "Lucy" ja "Sadie".'